NaiveNeuron/SloPal huggingface dataset:
Přidal, Alojz, poslanec NR SR (2013-09-11):
Pán minister, v tom materiáli, ktorý ste prijali, a v uznesení je napísané, že vláda teda rozhodla o tom, že zverejní informáciu o preferovanom spôsobe reorganizácie SPP. Ja som štvrtého a piateho bol na stránke vlády a tam jednoducho bolo napísané, že je to dôverné, bolo to utajené dva dni. Z akého dôvodu to bolo utajené? Z akého dôvodu sa dva dni k tomu materiálu nedalo, nedalo dostať? Povedzte mi ako, keď vláda rozhodla, že jednoducho zverejníte túto informáciu, a dva dni, myslím, že tam bolo písané, že preto, aby ste chránili obchodné tajomstvo, nedalo sa to dostať a po dvoch dňoch, šiesteho, keď som si na to klikol, som sa k tomu dostal. To ma tiež zaujíma. No a ešte, ako mne sa zdá, že tá najproblémovejšia vec, ktorá je, je zmluva s Gazpromom. A vy veríte, že vyrokujete nejaké lepšie podmienky, a z toho materiálu teda zacitujem: „Na základe informácií manažmentu, je to dôverná informácia pre ministra hospodárstva poskytnutá v utajenom režime, je reálne predpokladať dohodu s protistranou na takých podmienkach, ktoré majú za následok primerané zníženie ceny.“ Čo je to primerané zníženie ceny? Aká bude strata pri súčasnom zachovaní cien ako plynu pre domácnosti? Nebude 70, bude koľko? Päťdesiat? Na 15 rokov tá zmluva. No kto to zaplatí ako? Kto to zaplatí v konečnom dôsledku ako? Povedzte. Zase to zaplatia len, len občania. Jednoducho, celý výsledok tej vašej snahy je taký, že teraz sa na tej strate podieľal aj Energetický průmyslový, teda ten holding, ale teraz sa bude len štát. Jednoducho, tá strata sa delila v pomere akcií, ale teraz stopercentné straty bude znášať štát... (Prerušenie vystúpenia časomerom.)
Kočiš, Eduard, poslanec NR SR (2021-11-24):
Veľmi pekne ďakujem za slovo, pán predsedajúci. Pani kolegyňa, veľmi pekne ďakujem za tento váš pozmeňujúci návrh zákona, ktorý vítam, a v plnej miere ho za poslancov hnutie Republika určite podporíme. Celý život pracoval som v sociálnych službách pred tým, ako som nastúpil uplatňovať si mandát poslanca Národnej rady Slovenskej republiky, a týmto vaším pozmeňujúcim návrhom zákona sa naozaj stropné zdviháky alebo stropné zariadenia, ktoré kedysi, alebo ešte aj stále ležia ladom-skladom na úradoch práce, budú môcť poskytnúť naozaj aj väčšiemu záberu alebo väčšej skupine zariadení. Spomenuli ste tam zariadenia, ktoré poskytujú zdravotnú starostlivosť, alebo neziskové organizácie, ktoré poskytujú verejnoprospešné služby, poprípade zariadenia ako NO-čky, ktoré sa výlučne zaoberajú pomocou pre ľudí s ťažkým zdravotným postihnutím, ale aj pre ľudí so zdravotným postihnutím, alebo kombináciou postihnutia, takže ja toto naozaj vítam, tieto zariadenia, či už ide o stropné zdviháky, alebo samotné zdvíhacie zariadenia, či už používané na toaletách, alebo v kúpeľniach, sú naozaj veľmi drahé a je lepšie, ak toto zariadenie bude slúžiť niekde, ako keď nebude slúžiť nikomu. Ja sa však chcem skúsiť spýtať, alebo nejakým spôsobom či by nebolo vhodné alebo možné zakomponovať do vášho pozmeňujúceho návrhu zákona aj bod o tom, aby firma, ktorá vlastne montuje tieto zdvíhacie zariadenia, lebo toto si nemôže namontovať hocikto, sú na to špeciálne firmy, ktoré to montujú. A samotná montáž týchto stropných zdvíhacích zariadení je neuveriteľne a ukrutne drahá. Sú to strašné peniaze. A naozaj neziskové organizácie alebo domovy sociálnych služieb, alebo zdravotnícke zariadenia, ktoré aj dostanú do bezodkladného plnenia tieto stropné zdviháky z úradu práce, musia investovať neuveriteľné prostriedky do samotnej montáže týchto zariadení. Viem, o čom rozprávam, či by to nebolo naozaj možné zakomponovať. Ďakujem veľmi pekne.
Grendel, Gábor, podpredseda NR SR (2021-11-11):
(Hlasovanie.) Prítomných 140 poslancov, za 44, proti 53, zdržalo sa 39, nehlasovali 4. Tento pozmeňujúci návrh pani poslankyne Cigánikovej sme neschválili.
Hlina, Alojz, poslanec NR SR (2012-06-19):
Ja žiadam informáciu, aby pán minister osobne podal informáciu v pléne parlamentu.
Přidal, Alojz, poslanec NR SR (2011-06-01):
S odporúčaním gestorského výboru schváliť.
M. Číž, podpredseda NR SR: (2007-03-29):
Pýtam sa pani poslankyne Sabolovej, či chce využiť právo položiť otázku v rozsahu dvoch minút. Áno. Poprosím, slovo má pani poslankyňa Sabolová.
M. Maďarič, minister kultúry SR: (2008-06-17):
Nebudem sa vyjadrovať k exkurzom do iných právnych noriem, pretože nejakú súvislosť som s návrhom zákona o Tlačovej agentúre nevidel. A myslím si, že do rozpravy v prvom čítaní to ani nepatrí. Ale, samozrejme, nech sa páči, máte právo aj v tejto rozprave ste mali právo hovoriť o tlačovom zákone. Nepochybujem, že využijete aj rozpravu v druhom čítaní na diskusiu o tlačovom zákone a možnože aj o iných záležitostiach. A naozaj si myslím, že by viac prospelo, keby sme sa sústreďovali na predložený návrh zákona. Zaznievalo tu, že chybou je, že Tlačová agentúra podľa toho návrhu zákona nebude priamo dávať informácie občanom. No, neviem, asi z toho vyplýva, že vy by ste transformovali Tlačovú agentúru na médium, ktoré by priamo, ja už neviem teda, možno začalo vydávať svoj denník alebo by sa pretransformovalo na televíziu. Ale veď tlačové agentúry zbierajú informácie. Myslím si, že tu niekto, ten, čo stále káže o nejakých etiketách a etikete, tak tuná... (Reakcia z pléna.) Máte slovo, pani poslankyňa? Asi nie. Ďakujem, že ma nebudete prerušovať. Takže úlohou Tlačovej agentúry je informácie zbierať a sprostredkúvať. A ten obsah verejnej služby spočíva aj v tom, že sa definuje aj zo zákona, aký druh informácií bude Tlačová agentúra zbierať a sprostredkúvať. A je to veľmi presne vymedzené v § 3 a najmä v ustanovení č. 5. A na tieto presne definované služby bude aj zmluvne viazaný príspevok zo štátneho rozpočtu, čo chýbalo v súčasne platnom zákone. A preto vznikali tie pochybnosti, či neporušuje Tlačová agentúra hospodársku súťaž. Považujem za pomerne nezdvorilý útok na pani predsedníčku Protimonopolného úradu, ktorá, ak to naozaj pochválila, a poviem, že aj iní kolegovia vo vláde boli prekvapení možno, pretože býva pani predsedníčka dosť kritická niekedy, tak ju tuná teraz nepriamo obviňovať, že bol na ňu vyvíjaný nejaký tlak, myslím si o tom, že je to osoba, ktorá si pomerne autonómne hovorí svoje názory vo vláde. A ja som rád, že sme dokázali aj v diskusii s Protimonopolným úradom navrhnúť taký návrh zákona, ktorý mohla oceniť z hľadiska tých problémov, ktoré pretrvávajú roky medzi ministerstvom kultúry a Protimonopolným úradom. Možnože ten problém v tom, čo tu zaznievalo z opozičných úst a naším návrhom, spočíva v tom, že my sme presvedčení o potrebe silnej národnej Tlačovej agentúry. Možnože oni nie sú o tom presvedčení. Ale ja si myslím, že je to veľmi správne, aby sme vytvorili podmienky na to, aby takáto agentúra fungovala, pretože naozaj dnes možno aj v súboji TASR a SITA sem veľmi agresívne preniká ČTK. A možno nechtiac povedala pani poslankyňa Vášáryová, aké je potrebné, aby sme najmä zo sveta získavali nesprostredkované informácie, ale, povedzme, informácie, ktoré bude prinášať naša Tlačová agentúra. Pamätá na to aj zákon? A existencia silnej národnej Tlačovej agentúry práve toto zabezpečí. Ja sa snažím v ľuďoch hľadať to lepšie a múdrejšie, keď sa to dá, a v tomto prípade aj v opozičných poslancoch. A zapamätal som si, že pán poslanec Galbavý povedal, že nemá námietky voči premene TASR na verejnoprávnu inštitúciu. Toto z jeho vystúpenia beriem. Ďakujem za pozornosť. (Potlesk.)
Šofranko, Mária, poslankyňa NR SR (2021-10-20):
V rozprave bol mnou podaný doplňujúci návrh. Prosím, pán predsedajúci, dajte hlasovať o mojom návrhu.
Zmajkovičová, Renáta, podpredsedníčka NR SR (2013-09-10):
Faktické poznámky, jedna faktická poznámka. Uzatváram možnosť prihlásiť sa s faktickou poznámkou. Pán poslanec Hraško.
Grendel, Gábor, podpredseda NR SR (2021-05-27):
V rozprave teraz vystúpi za poslanecký klub SMER pán poslanec Ladislav Kamenický.
Žiga, Peter, podpredseda NR SR (2024-06-26):
Poslanec Pročko.
Laššáková, Jana, podpredsedníčka NR SR (2014-11-10):
Pán poslanec Martvoň, nech sa páči.
Žiga, Peter, minister hospodárstva SR (2018-11-29):
Ďakujem pekne. Vážený pán predseda, vážené panie poslankyne, vážení páni poslanci, Najvyšší súd Slovenskej republiky dňa 22. novembra 2018 vo veci tzv. Duckého zmeniek v súdnom spore so spoločnosťou Slovenský plynárenský priemysel v prospech cyperskej schránkovej spoločnosti Stroden Management Limited rozhodol, že Slovenská republika tento spor; Slovenská republika ako stopercentný akcionár SPP tento spor prehrala a môže tak prísť o 30 mil. eur. Ministerstvo hospodárstva považuje tzv. Duckého zmenky za... (Prerušenie vystúpenia predsedajúcim.)
Pavlovičová, Svetlana, poslankyňa NR SR (2015-05-21):
Ďakujem veľmi pekne. Ja si dovolím zhodnotiť aj trošku s nadhľadom aj túto správu. Naozaj Slovensko prvýkrát riadne implementovalo v plnom rozsahu toto programové obdobie, ktoré bolo v období 2007 až 2013, predtým v podstate sme mali možnosť zapojiť sa do čerpania eurofondov len prostredníctvom skráteného programovacieho obdobia alebo to boli predvstupové fondy. Ja sa možno pýtam, aké legislatívne nástroje boli prijaté v období rokov 2002 – 2004/2005, keď sme nemali ani zákon, ktorý jasne špecifikoval podmienky čerpania eurofondov, neboli jasne stanovené kompetencie zodpovednosti riadiacich orgánov, sprostredkovateľských orgánov, ale aj napriek tomu si dovolím zhodnotiť toto programovacie obdobie. Samozrejme, to vysvedčenie teda, aký objem finančných prostriedkov bol vyčerpaný, aké sú korekcie, to nám príde v určitom čase, ale určite za toto programovacie obdobie sa jednoznačne vybudovali štruktúry ľudí, sú tuná odborníci, ktorí majú obrovské skúsenosti jednak z procesu prípravy výziev, každá výzva je zverejnená aj na proces pripomienkovania a v podstate každý jeden z nás má túto možnosť zapojiť sa do konkrétnych výziev, keď cíti nejakú ujmu, že teda konkrétna výzva nemá správne nastavenie. Ale naozaj za to zdĺhavé obdobie máme vybudované štruktúry, sú tuná sprostredkovateľské orgány, riadiace orgány, odborníci, sprístupnili sme elektronizáciu podávania výziev, je jednoduchšia komunikácia s príjemcami, so žiadateľmi, s riadiacim orgánom. A ja som presvedčená, že aj keď sa urobili niektoré chyby, tak sa z nich treba ponaučiť a treba urobiť maximum preto, aby terajšie bežiace programovacie obdobie bolo pre nás ešte atraktívnejšie, výhodnejšie a aby sme vlastne posunuli celé to Slovensko dopredu. Ďakujem.
Senko, Ján, poslanec NR SR (2012-05-10):
Ďakujem. Jednou z kľúčových úloh programového vyhlásenia vlády bude sociálny dialóg s dominantnými partnermi, medzi nimi aj s cirkvami, aj v kultúre. Tak to chápem. Pán poslanec, je evidentné a jasné z vystúpení opozičných poslancov, že najlepšie sa vládne v opozícii. Neskutočná možnosť tzv. politicko-spoločenskej slobody dáva doslova všetkým vystúpeniam opozičných poslancov krídla a nevyčerpateľné zdroje myšlienkových inšpirácií. Akoby ste boli zabudli, že ste nedávno držali opraty riadenia štátu vo vlastných rukách, a aj námety kultúrnej politiky do programového vyhlásenia ste mohli v predchádzajúcej vláde uplatniť. Nič takého sa ale nestalo. A myšlienky, o ktorých hovoríte, pán poslanec, alebo ste hovorili, sa tam neobjavili. Stať programového vyhlásenia nastupujúcej vlády, že si vláda uvedomuje dlhodobý verejný dlh voči kultúre, je, myslím si, veľmi silné konštatovanie. Aj konštatovanie a úloha, že vypracuje, okrem iných, aj stratégiu rozvoja kultúry na roky 2013 až 2020, či zriadi svoj poradný orgán Radu vlády pre kultúru. Sleduje tým ozaj zlepšenie postavenia kultúry v spoločnosti, ako aj vedenia dialógu na túto tému v spoločnosti. Osobne si myslím, že programové vyhlásenie vlády v oblasti kultúry je dobre vypracované a námetovo naznačuje úlohy a ciele, ktoré nemali predchádzajúce programové vyhlásenia. Pánovi ministrovi treba len držať palce, aby všet... (Prerušenie vystúpenia časomerom.)
Hrnčiar, Andrej, podpredseda NR SR (2016-11-30):
Ďalším vystupujúcim v rozprave je pán poslanec Číž. Nech sa páči.
Grendel, Gábor, podpredseda NR SR (2022-06-21):
Otváram rozpravu, do ktorej som dostal jednu písomnú prihlášku od pána poslanca Radovana Kazdu, nevidím ho však v sále, takže stráca možnosť vystúpiť písomne. A pýtam sa ešte, či sa chce niekto do rozpravy prihlásiť ústne. Nikto, vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca?
Ďuriš Nicholsonová, Lucia, podpredsedníčka NR SR (2019-03-27):
Teraz máte možnosť prihlásiť sa k tomuto bodu ústne. Končím možnosť prihlásiť sa do rozpravy. Neprihlásil sa už nikto z poslancov. Vyhlasujem všeobecnú rozpravu k tomuto bodu za skončenú. Pán minister, v rámci záverečného slova je niečo, čo by ste chceli dodať? Nie je. Pán spravodajca? Nie je tomu tak. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1259 a spoločná správa výborov má tlač 1259a. Opäť, pán minister dopravy, nech sa páči.
Ďuriš Nicholsonová, Lucia, podpredsedníčka NR SR (2017-03-30):
Pán poslanec Gröhling.
Paška, Pavol, predseda NR SR (2013-09-18):
... je to legislatívne čisté a bod interpelácie bol ukončený o 19.00 hodine vo štvrtok. Takže krátka prestávka do 17.30. (Prestávka.) (Po prestávke.)
Zmajkovičová, Renáta, podpredsedníčka NR SR (2014-02-12):
Dávam slovo spravodajcovi, ktorého určil navrhnutý gestorský výbor pre financie a rozpočet, pánovi podpredsedovi Jánovi Figeľovi. Nech sa páči, pán podpredseda Národnej rady, máte slovo.
P. Hrušovský, predseda NR SR: (2005-12-15):
(Hlasovanie.) 131 prítomných, 130 za návrh, 1 nehlasoval. Návrh sme schválili. Teraz vás poprosím, pán poslanec, aby ste z poverenia výboru predložili Národnej rade návrhy hlasovaní k návrhu poslancov Kataríny Tóthovej a Milana Urbániho na vydanie zákona, ktorým sa mení a dopĺňa zákon o vysielaní a retransmisii a o zmene zákona o telekomunikáciách v znení neskorších predpisov, ktorý prerokúvame ako tlač 1394. Pán poslanec, máte slovo.
Kollár, Boris, predseda NR SR (2020-07-07):
Panie poslankyne, páni poslanci, chcem vás informovať o záveroch zvolaného grémia. Konštatujeme, že na návrh pána predsedu Kotlebu sme otvorili rozpravu o prerozdelení v prípade odchodu určitých poslancov z klubu politickej strany SMER a záver je taký, že budeme počas tejto schôdze, odbor legislatívy a právnici dajú, pripravia podklady, aby sme spravodlivo, urobili spravodlivý návrh prerozdelenia pre opozíciu počty poslancov v jednotlivých kluboch a počty v počtoch predsedov týchto jednotlivých výborov. Takže oznam je taký, záver je taký, že budeme to robiť počas tejto schôdze a prídeme s určitým právnym riešením. Môžeme k tomu zvolať znova grémium a uzavreme to. Ďakujem pekne. Pani poslankyne, páni poslanci, ešte vás chcem informovať, že, aha, pardon, prepáčte. S procedurálnym návrhom pán poslanec Tomáš.
M. Číž, podpredseda NR SR: (2007-05-15):
(Hlasovanie.) Prítomných 140 poslancov, za návrh 60 poslancov, proti 16 poslancov, zdržalo sa 62 poslancov, nehlasovali 2 poslanci. Tento návrh sme neschválili, konštatujem, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz budeme pokračovať hlasovaním v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov , tak ako to máme v tlači 297. Poprosím spravodajcu z výboru pre pôdohospodárstvo, životné prostredie a ochranu prírody pána poslanca Ľuboša Martináka, aby hlasovanie uviedol. Opäť teda začneme hlasovať o návrhoch podaných podľa § 73 ods. 3 zákona o rokovacom poriadku. Nech sa páči, pán poslanec.
Novotný, Viliam, poslanec NR SR (2014-04-02):
Ďakujem pekne za vystúpenie, ktoré mal Jožko Mihál v pléne a rád by som k tomu povedal aj niekoľko poznámok. Absolútne súhlasím s tým, aby sme miesto vyplácania sociálnych dávok od určitého počtu detí prešli radšej na model daňového bonusu, aby som to zjednodušil, daňového zvýhodnenia. Myslím si, že tá hranica by mohla byť pri štyroch deťoch. Čiže sociálne dávky na tri deti a potom daňové zvýhodnenie, čo je zároveň motivujúce aj pre pracujúce rodiny, ale je to motivujúce aj z pohľadu toho, že pracovať sa musí oplatiť a nešpekulovať so sociálnymi dávkami. Čo sa týka materského, absolútne s tým súhlasíme, je veľmi dobré, že sa nám to podarilo počas tej krátkej vlády Ivety Radičovej predĺžiť z 28 na 36 týždňov a z 50 % na 65 %. Ten cieľ, ktorý sme my onehdy mali vo volebnom programe v roku 2010, je podľa mňa niečo, čo by sme sa mali dlhodobo snažiť dosiahnuť, aby materské bolo v priebehu celého roka vo výške mzdy, s ktorou žena išla na materské. A tieto opatrenia, aj to prvé aj to druhé, by som nenazval, ani v podstate v súvislosti s rómskou reformou ani nespomínal. Toto je klasická prorodinná politika. Ja si myslím, že rodine nepomôže to, že to napíšeme do ústavy, aj keď je to veľmi dôležité rodine pomôcť, že keď budeme naozaj prijímať také opatrenia, aby pracujúci ľudia mali záujem mať tri, štyri, päť detí. Dnes nemajú, lebo je to pre nich jednoducho aj ekonomicky nevýhodné mať viac ako dve deti. Mám tri, mohol by som o tom chvíľu rozprávať, prečo je s tým ekonomický problém. Na záver, krátka poznámka k volebnému právu. Myslím si, že obmedzovať volebné právo je protiústavné a s tým by bol vždy problém. Skôr by som ale diskutoval o tom, aké kvalifikačné predpoklady by mal spĺňať taký starosta. Ten by už čítať, písať a mať skončenú strednú školu mohol, keď mu prenášame kompetencie zo... (Prerušenie vystúpenia časomerom.)
Šeliga, Juraj, podpredseda NR SR (2020-06-03):
Pán poslanec Kotleba s reakciou.
Laurenčík, Milan, podpredseda NR SR (2022-02-25):
Pani poslankyňa Vaľová, prosím, ukľudnite sa, nemáte slovo. Som rád, že ste poslúchla. Pán poslanec Jozef Pročko s faktickou, nech sa páči.
Přidal, Alojz, poslanec NR SR (2013-12-03):
Ja nebudem reagovať na všetkých, ale dovolím si na majstra Jarjabka, keď mi pripomenul, že sa niekde schovávam na kandidátke KDH. Ja som rád, že som bol zatiaľ len na kandidátke jednej strany. Nechcem ti pripomínať, aká strana ťa vyniesla sem do parlamentu. A čo sa týka teba, toho platu, naozaj ja s tvojím platom nemám problém. Ani s tvojimi príjmami za umeleckú činnosť, lebo si ťa vážim aj ako speváka. A naozaj si myslím, že toto sú výnimky, kedy človek ako môže robiť aj umeleckú činnosť, alebo v oblasti vedy, zdravotníctva, školstva. S tým nemám žiadny problém ako, naozaj, Dušan. Ale mám problém s tými, ktorí sú aj primátormi, aj županmi, aj jednoducho... A jednoducho ja nebudem kandidovať, pretože by sa mi to priečilo. Jednoducho náš princíp je: jeden mandát stačí. Ale ja hovorím, že keď tí chcú mať tri, štyri stoličky a si myslia, že sú nenahraditeľní, nech ich majú, ale len za jeden plat. A k pánovi kolegovi Kadúcovi. Poslanci KDH sú tu a pán Pollák, ja viem, že ho to trafilo. Ja by som mu to bol povedal rád, keby tu bol, len to, naozaj, on sem príde o trištvrte na jedenásť a o trištvrte na päť, zahlasuje a odíde. No tak je, je to fakt. To, že robí ako splnomocnenec, dobre, ale berie dva platy. Prečo splnomocnenec Galis neberie dva platy? Prečo on neberie? A, bohužiaľ, mne sa nezdajú, že tie výsledky v oblasti minorít, že by boli nejaké excelentné. Nakoniec nám to potvrdili aj posledné regionálne voľby, predpokladám.
Kondrót, Maroš, poslanec NR SR (2012-07-31):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1, 4, 5, 6, 7, 9 až 52, 54 až 61 spoločne s odporúčaním schváliť.
Blanár, Juraj, podpredseda NR SR (2023-03-30):
Pán poslanec Vetrák – a zároveň navrhovateľ – bude reagovať faktickou poznámkou na vaše vystúpenie.
Viskupič, Marián, poslanec NR SR (2020-04-30):
Pán predseda, teraz budeme hlasovať o návrhu uznesenia tak, ako je uvedené v prílohe spoločnej správy a ktoré znie: „Národná rada Slovenskej republiky podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky a jej žiadosť o vyslovenie dôvery, ktoré vláda predložila podľa čl. 113 Ústavy Slovenskej republiky a A. schvaľuje Programové vyhlásenie vlády Slovenskej republiky, B. vyslovuje dôveru vláde Slovenskej republiky.“ Pán predseda, prosím, dajte hlasovať.
Paška, Pavol, predseda NR SR (2013-05-17):
Dobre, takže navrhujem, keďže máme na budúci týždeň stanovené, že v utorok začíname o 9.00 hod. bodmi 29 až 33, aby sme tento bod zaradili po prerokovaní bodov 29, 33, 34, 35 a 36 (Hlas v sále.). Čiže nie po bodoch 33. Takto, po bodoch 29 až 33. Dobre? V utorok. Ďakujem. Hlasujeme. (Hlasovanie.) 130 prítomných, 121 za, 7 sa zdržalo, 2 nehlasovali. Návrh sme schválili. Ďakujem pekne. Budeme teraz hlasovať o prerokovaných bodoch. Pán poslanec Ježík uvedie v druhom čítaní hlasovanie o vládnom návrhu zákona o Národnom zdravotníckom informačnom systéme. Je to tlač 408. (Hlasovanie o vládnom návrhu zákona o Národnom zdravotníckom informačnom systéme a o zmene a doplnení niektorých zákonov , tlač 408.)
Gašpar, Tibor, poslanec NR SR (2024-02-08):
Hlasujeme o bode 144 druhého pozmeňujúceho návrhu poslanca Galka.
Grendel, Gábor, podpredseda NR SR (2022-05-05):
Pán poslanec Miroslav Urban.
Galko, Ľubomír, minister obrany SR (2011-03-31):
Odpoviem, áno. Ďakujem pekne za konštruktívnu otázku. No, viete, k tým vyjadreniam, ono my sme taká trošku iná vláda, aj trošku iná koalícia, pretože my jednoducho medzi sebou diskutujeme. Diskutujeme medzi sebou ministri, diskutujeme navzájom aj jednotliví ministri a pani predsedníčka vlády. Takže ja si nemyslím, že by to malo byť tak, ako to bolo v minulosti, že viete, ono v tom je ten rozdiel, že u nás sa niekedy možno stane, že v záujme dobrej veci na seba aj zdvihneme hlas a potom, ako na seba zdvihneme hlas a si to vydiskutujeme, tak ideme spolu na obed a ďalej ako dobrí kolegovia spolupracujeme. Kdežto v minulosti to bolo tak, že váš bývalý alebo teda dnešný tieňový pán predseda vlády zdvihol obočie a všetci ste zasalutovali a zrazili ste opätky. Takže ja si myslím, že nie je to nejaký veľký problém. A čo sa týka toho rozhodnutia, ja trvám na tom, čo som povedal aj predtým. Jednoducho my zahájime diskusiu o tom, aké ozbrojené sily chceme mať v budúcnosti s nadväznosťou na finančné limity, ktoré nám budú pridelené, a samozrejme, že si budeme musieť stanoviť priority. Viete, ja som nikdy nepovedal, že by tie priority my sme si stanovili len v tom zmysle, že čo koľko peňazí stojí. To znamená, že my budeme musieť jednoducho diskutovať o tom, v prípade, že ten rozpočet nebude pokrývať všetky tie priority, a ja už dnes to vidím, že v prípade, že ten rozpočet bude na úrovni, na tej, na akej sa predpokladá, tak jednoducho nebudeme my schopní zabezpečiť všetko to, čo nám vyplýva z našich medzinárodných záväzkov a čo nám vyplýva aj z vnútornej legislatívy a čo sme sa v minulosti len tvárili, že zabezpečujeme. Že jednoducho otvorene budeme musieť diskutovať o tom, čo je pre nás väčšou prioritou a budeme musieť zvážiť všetky aspekty, nielen ten ekonomický, ale, povedzme, aj ten politický, ten zahranično-politický. Ja si myslím, že určite nájdeme dobré riešenie a budem veľmi rád, keď aj opoziční poslanci, aj opozícia, konštruktívne pristúpia k tej diskusii. My sme vás pozvali aj na prvé výsledky strategického hodnotenia obrany, tam sa to celkom nepodarilo. Ale pozvem vás znova, opätovne, a budem veľmi rád, keď dáme spoločne hlavy dokopy a spoločne urobíme to a dokážeme, že práve rezort obrany bude ten, kde dokážeme prekonať politikárčenie a dokážeme prijať také riešenia, ktoré budú dlhodobo v prospech nielen ozbrojených síl, ale aj v prospech všetkých občanov Slovenskej republiky. O to by nám malo všetkým ísť. Ďakujem vám za pozornosť. (Potlesk.)
Takáč, Richard, poslanec NR SR (2022-11-15):
Ďakujem veľmi za slovo, pán predsedajúci. Dámy a páni, a hlavne pán poslanec Šefčík, ja keď som videl, že sa prihlásili traja poslanci do ústnej rozpravy, a zbadal som, že ste tam prihlásený aj vy, a sedel som na klube, tak som sa rozhodol, že idem si to priamo vypočuť a môžem aj zareagovať faktickou poznámkou, a stretol som sa s vami medzi dvermi, keď sa odchádza z klubu a z chodby. A som sa vás pýtal, že či idete vystúpiť, a vy ste mi povedali, že áno. A ja som povedal, nie do dverí, ale či idete reálne vystúpiť. Ste mi povedali skleslým pohľadom, že áno, tak som... keď som vás zbadal, keď ste sem prišli, tak som videl, ako ste si boli zobrať podklady na vystúpenie. Ale ja si myslím, že okrem toho, že ste si boli zobrať nejaké podklady na vašom klube na vystúpenie, vy ste si tam boli asi aj niečo šľahnúť, lebo keď som mal možnosť si vypočuť vaše vystúpenie, to je jedna veľká tragédia. A pevne verím, že toto videli všetci občania Slovenskej republiky, akých majú poslancov, napríklad za OĽANO. Ďakujem.
Ľ. Mušková, poslankyňa: (2004-09-23):
Tá cena sú aj zrušené školy v malých obciach a tým dochádzanie detí do vzdialených škôl. Malé školy si nedokážu deti získať, samozrejme, z miest, je to naopak. A skúste v zime dochádzať do škôl vzdialenejších na severe Slovenska. Ja som to absolvovala a poviem vám, že mala som toho ako dospelá dosť. Neviem, čo bude s našimi deťmi. Výsledky štátnej školskej inšpekcie upozorňovali na postupný pokles školstva. Ja chcem, pán minister financií a pán podpredseda vlády, sa obrátiť teraz z tohto miesta na vás, ak si my neuvedomujeme, ak si neuvedomíme význam školstva v tejto situácii, tak postupne náš národ nebude chudobnieť, iba chudobnieť, ale nebude ani vzdelaný, nechcem to povedať inakšie. Ďakujem za pozornosť.
Blanár, Juraj, podpredseda NR SR (2022-11-15):
Pani poslankyňa Saková, môžete reagovať na faktické poznámky.
B. Bugár, podpredseda NR SR: (2006-02-01):
J. Miklušičák, poslanec: Ďakujem pekne za rečnícky pult, pán predsedajúci, kolegyne a kolegovia, ja len budem stručný, prednesiem legislatívnotechnický pozmeňujúci návrh k predmetnému návrhu zákona. V čl. rímska jedna tretí bod znie: v § 11 sa za ods. 10 vkladá nový ods. 11, ktorý znie: Ods. 11. „Počas platnosti poistenia zodpovednosti nie je možné uzavrieť inú platnú poistnú zmluvu“. Doterajší ods. 11 a 12 sa označujú ako ods. 12 a 13. Tu ide o nevyhnutnú legislatívnu úpravu bez vecnej zmeny. Nie je možné doplniť nový ods. 11, keďže paragraf má v platnom znení 12 odsekov. Navrhovaný nový odsek sa musí vložiť medzi pôvodné odseky, pričom ostatné odseky treba prečíslovať, aby sa po novele v zákone nevyskytovali dva odseky s rovnakým poradovým číslom. Návrh je podpísaný potrebným počtom poslancov. Ďakujem pekne, pán predsedajúci.
Danko, Andrej, predseda NR SR (2019-03-26):
Dobre. Vážení páni poslanci a poslankyne, teda budeme hlasovať o návrhu pána Bastrnáka, Remišovej a pani poslankyne Zimenovej. Pani poslankyňa Milanová a pán poslanec Paška, o tých návrhoch je irelevantné hlasovať. Poprosím teda, hlasujme o prvom návrhu pána poslanca Bastrnáka, tak ako ho prečítal, teda o presune bodov tak, ako ich uviedol aj v návrhu, aj prečítal nahlas. Nech sa páči, prezentujme sa a hlasujme. (Hlasovanie.) Prítomných 138, za 89, proti 15, zdržalo sa 32, nehlasovali 2. Konštatujem, že sme uvedený návrh schválili. Pristúpime k hlasovaniu pani poslankyne Remišovej, ktorá navrhuje presunutie bodu 71, tlač 1393, z rokovania tejto schôdze na ďalšiu. Prosím, prezentujme sa a hlasujme. (Hlasovanie.) Prítomných 140, za 127, zdržalo sa 13. Konštatujem, že sme návrh schválili. Pristúpime k návrhu pani poslankyne Zimenovej, ktorá navrhuje presunúť na ďalšiu schôdzu bod programu 27, vládny návrh zákona o pedagogických zamestnancoch a odborných zamestnancoch. Prosím, prezentujme sa a hlasujme. (Hlasovanie.) Prítomných 138, za 49, proti 42, zdržalo sa 46, nehlasoval 1. Konštatujem, že sme predmetný návrh neschválili. Panie poslankyne, páni poslanci, ešte vás chcem informovať, že o prvom, treťom a štvrtom bode programu, ktorými sú informácia mandátového a imunitného výboru, zmeny vo výboroch a návrhy vlády na skrátené legislatívne konanie, budeme hlasovať ihneď po prerokovaní každého z nich. Po schválení skráteného legislatívneho konania bezprostredne pristúpime k prvému čítaniu o vládnom návrhu zákona. Dnes budeme ešte hlasovať o 17.00 hodine, v ďalších rokovacích dňoch budeme o prerokovaných bodoch programu hlasovať vždy o 11. hodine a o 17. hodine, pokiaľ Národná rada nerozhodne inak. Panie poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslanca Národnej rady Slovenskej republiky . Prosím predsedu mandátového a imunitného výboru poslanca Juraja Blanára, aby Národnej rade uvedenú informáciu podal.
Paška, Pavol, predseda NR SR (2012-10-17):
Hlasujeme o bodoch 1 až 4. (Hlasovanie.) 142 prítomných, 137 bolo za, 2 sa zdržali, 3 nehlasovali. Tieto štyri body sme schválili.
Figeľ, Ján, podpredseda NR SR (2013-02-12):
Ďakujem pekne. Ctené dámy, vážení páni, neviem, čo štatistika potvrdzuje alebo nepotvrdzuje, pani Tomanová, ale tento návrh je veľmi konkrétny a korektný, pretože na jednej strane na Slovensku je alarmujúci stav aj v oblasti zamestnanosti, kde rekord nám stúpa, prepadá sa hospodársky rast. A po tretie máme rekordnú a rastúcu zadlženosť štátu. Toto by vás malo zobudiť ku skutočným riešeniam, nie zdanlivým, nie kozmetickým. A toto riešením je. (Ruch v sále.) To nie je o žiadnej diskriminácii, ale o možnosti voľby výberu buď jedno, alebo druhé, pretože diskriminovaní sú skôr tí, ktorí nemajú šancu sa zamestnať v oblasti štátnej správy alebo verejnej služby, pričom štát niektorým umožňuje dvojitý, resp. viacnásobný príjem. Princíp jeden príjem z verejného alebo štátneho rozpočtu je zdravý. Aplikujú ho aj v takých krajinách, demokraciách, ekonomikách ako je Spolková republika Nemecko. A Nemecko je dobrý príklad, lebo aj nezamestnanosť tam je pod 7 %, hospodársky rast je veľmi dôležitým predpokladom aj nášho hospodárskeho rastu. Takže ja chcem pani poslankyni a zároveň kolegom poďakovať za odvahu prísť s riešením, ktoré sa dotýka veľkého počtu konkrétnych miest, a riešenie považujeme za korektné. Chce to aj odvahu, ale vy ju nemáte. Tak ako minule tu bol citovaný premiér, ktorý medzi konsolidačné opatrenia zaradil aj riešenie výsluhových dôchodkov, odvahu na to už nemal alebo nemáte. Je mi to ľúto, ale ľudia potrebujú riešenia. Ďakujem pekne. (Neutíchajúci ruch v sále.)
Paška, Pavol, predseda NR SR (2014-11-08):
Pán poslanec Přidal.
Danko, Andrej, podpredseda NR SR (2023-12-19):
Poslanec Ledecký.
V. Veteška, podpredseda NR SR: (2004-10-22):
Prerušujem rokovanie o tomto bode programu. Pristúpime k záverečnému návrhu zákona, ktorý dnes ešte prerokujeme pred prerušením schôdze Národnej rady. Bude to druhé čítanie o vládnom návrhu zákona, ktorým sa mení a dopĺňa zákon č. 381/1997 Z. z. o cestovných dokladoch v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona ste dostali pred prvým čítaním ako tlač 792, spoločnú správu máte ako tlač 792a. Prosím ministra vnútra Slovenskej republiky pána Vladimíra Palka, aby vládny návrh zákona odôvodnil.
Šimečka, Michal, podpredseda NR SR (2023-11-16):
Ďakujem veľmi pekne. Pani poslankyňa Števulová.
Zmajkovičová, Renáta, podpredsedníčka NR SR (2012-06-28):
Pán poslanec Blaha.
Danko, Andrej, predseda NR SR (2016-09-20):
Ďakujem. Faktická poznámka, pán poslanec Juraj Blanár.
M. Lukša, poslanec: (2007-11-28):
Pán predseda, dajte, prosím, hlasovať o pozmeňujúcom návrhu pána poslanca Jarjabka.
Daniš, Zoltán, poslanec NR SR (2015-06-18):
Ďakujem za slovo, pán podpredseda. Ja by som chcel, vážený kolega, len doplniť a poznamenať, že prakticky tento návrh zákona, ktorý momentálne sa predkladá, dopĺňa ten zákon č. 175/1999 Z. z., ako je tu napísané. A ten sa vyslovene týka významných investícií. A spomínate si, že tam je to presne zadefinované, čo vlastne je tá významná investícia, že musí tam byť minimálne investícia nad 100 mil. eur investičných nákladov, minimálne 300 nových pracovných miest, a tie investície, vláda Slovenskej republiky ktoré určí a ktorých rozhodne, že sú skutočne vo verejnom záujme. Čiže, pán kolega Lipšic, prepáčte, vy ste poukázali na príklad, čo je môj rodinný dom, že niekto si tam chce spraviť nejakú dielňu. Nemôže to urobiť, pretože o tom vláda nerozhodne a môj rodinný dom nikdy nebude významnou investíciou. Takže nedá sa to takto proste v aspekte zovšeobecňovať a robiť nálady, o ktoré sa vy pokúšate. Ďakujem.
Bernaťák, Tibor, poslanec NR SR (2016-10-19):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie a rozpočet a výboru pre hospodárske záležitosti. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní.
Paška, Pavol, predseda NR SR (2014-03-26):
Pekné predpoludnie, dámy a páni. Budeme hlasovať o prerokovaných bodoch. Poprosím vás o registráciu v hlasovacom zariadení. Pán poslanec Náhlik uvedie v treťom čítaní hlasovanie o návrhu na vyslovenie súhlasu s Pekinskou zmluvou o audiovizuálnych umeleckých výkonoch , je to tlač 886.
Sulík, Richard, predseda NR SR (2010-11-04):
Ďakujem pekne. Prerušujem rokovanie o tomto bode programu. Pristúpime k prvému čítaniu o návrhu poslancov Jána Počiatka, Petra Kažimíra a Roberta Fica na vydanie zákona o odvodoch vybraných finančných inštitúcií a o zmene a doplnení niektorých zákonov . Návrh zákona je uverejnený ako tlač 148, návrh na jeho pridelenie na prerokovanie výborom je v rozhodnutí číslo 134. Dávam slovo poslancovi Kažimírovi, aby návrh zákona uviedol a poprosím pána poslanca Kollára, aby zaujal miesto pre spravodajcu.
Sárközy, Irén, poslankyňa NR SR (2018-10-24):
Pán predsedajúci, keďže sme odhlasovali body zo spoločnej správy a hlasovali sme aj o podaných pozmeňujúcich návrhoch, dajte hlasovať o tom, že prerokovaný návrh zákona prerokujeme v treťom čítaní ihneď.
P. Paška, predseda NR SR: (2007-10-25):
(Prestávka.) (Po prestávke.)
Matovič, Igor, poslanec NR SR (2013-09-20):
Niečo veľmi rád dodám. Myslím si, že je to také typické, že takéto boľavé veci sa prechádzajú práve tichom, nevšímaním, s tým, že radšej nech rýchlo, s prepáčením, to hovno okolo nás preletí, len aby sme sa k tomu nemuseli vyjadrovať, lebo jednoducho vám tento systém vyhovuje. Zvykli ste si, má dve, tri, štyri funkcie, osem, hovorím, jeden člen strany SMER funkcií platených, hoci na Slovensku je 400 tisíc ľudí, ktorí nemajú prácu. Je to hanba. Ak toto považujete za prejav sociálnej demokracie a sociálneho cítenia, že vy si zoberiete dve, tri, štyri funkcie, päť až osem funkcií a z každej jednej beriete plat, tak je to hanba. Je to hanba, ak pán poslanec Európskeho parlamentu Maňka má dokopy príjem vyše 10 tisíc eur z Európskeho parlamentu, potom ďalších 3 000 – 4 000, neviem, koľko má za to, 5 000 za funkciu župana, hoci ani jednu ani druhú prácu tým pádom nedokáže robiť zodpovedne. Je hanba ak jednému človeku doprajete 0,5 mil. korún na staré peniaze a ďalších 400 tisíc necháte žiť zo sociálnych dávok alebo ani z toho. Je to hanba sociálnej demokracie.
Fecko, Martin, poslanec NR SR (2023-05-10):
Dajte, prosím, hlasovať o mojom pozmeňujúcom a doplňujúcom návrhu.
Susko, Boris, poslanec NR SR (2015-11-26):
Týmto sme hlasovali o všetkých pozmeňujúcich návrhoch. Pán predseda, § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Antal, Peter, poslanec NR SR (2019-06-19):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 6. septembra 2019 a v gestorskom výbore do 9. septembra 2019.
Laššáková, Jana, podpredsedníčka NR SR (2014-11-08):
Pán poslanec. Pán poslanec! Pán poslanec, prosím vás! (Poslanec Frešo rázne kráča k rečníkovi Kérymu.)
Hlina, Alojz, poslanec NR SR (2014-03-18):
Ďakujem veľmi pekne. Vážený pán predseda, dávam návrh programu, aby minister spravodlivosti, pán Tomáš Borec predložil poslancom, ale aj ľuďom tejto krajiny správu o pôsobení úžerníckych nebankových spoločností a enormného nárastu exekučných konaní. Ďakujem.
Susko, Boris, minister spravodlivosti SR (2023-12-19):
Ďakujem pekne. Čiže pokiaľ ide o tie ďalšie otázky, ktoré tu boli prezentované k iným bodom programu, resp. nesúvisiacim otázkam z kompetenčného zákona, tak chcem sa vyjadriť len k jednej, a to je k výzve právnikov, ktorí poukazujú na porušovanie právneho štátu práve v oblasti trestného práva, pretože ste tu spochybnili niektorých advokátov, resp. iných odborníkov z právnej oblasti, ktorí sa vyjadrovali práve k porušovaniu právneho štátu, a tu chcem len zdôrazniť, že keď hovoríte o tom, že sú to obhajcovia v trestných veciach, no samozrejme, že sú to obhajcovia v trestných veciach, veď kto sa má vyjadrovať k zmene trestnej politiky štátu ako keď, ako nie trestní právnici. Veď sú to práve trestní obhajcovia, trestní sudcovia a príslušníci akademickej obce, ktorí sú v oblasti trestného práva. A nie je to len pán doc. Burda, dekan Právnickej fakulty Univerzity Komenského, ale sú to aj ďalší akademici, profesori trestného práva, ktorí sa k tomuto pridali, k tejto výzve, ale to už bude predmetom inej diskusie a iného bodu, ktorý nás čaká v najbližšom období. Ďakujem veľmi pekne. (Potlesk.)
V. Jasaň, poslanec: (2008-02-06):
Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 19. marca 2008 a gestorskému výboru do 20. marca 2008.
Huba, Mikuláš, poslanec NR SR (2014-11-08):
Ďakujem pekne za slovo. Myslím, že pán kolega Chren ako predkladateľ pojednal, alebo jeden z predkladateľov, pojednal svoje záverečné vystúpenie veľmi dobre a opäť dokázal, že nie každý ekonóm musí byť ekonomista. Som rád, že zdôraznil to, že náš život má aj iné dimenzie, ako len rýdzo ekonomické alebo pragmatické, že zdôraznil potrebu vízie a ocenil statočnosť radových občanov. Myslím si, že toto vystúpenie, ktoré vhodne pripomenulo odkaz novembra ´89, bolo veľmi dobrou bodkou za týmto maratónom, aj keď ešte nás čaká jedno vystúpenie kolegu Viskupiča, ale potreboval som aspoň takto veľmi stručne oceniť to vystúpenie a poďakovať sa zaň.
J. Tkáčová, poslankyňa: (2007-06-28):
Tá moje doplňujúca otázka smeruje k tomu, prečo ste 3 mesiace neplnili uznesenie vlády, ktorá v januári vymenovala členov správnej rady aj dozornej rady a vy ste ich v podstate menovali až v apríli. A ešte by som chcela doplniť, keďže ani v tej predchádzajúcej otázke ste celkom k spokojnosti nezodpovedali veci ohľadne zámeny pozemkov, tie nároky, samozrejme, reštituenti majú, ale oni ich majú v mieste bydliska alebo v blízkom okolí v primeranej kvalite a bonite a aj v primeranej výmere. Takže, nie sme spokojní s tým, ako ste zodpovedali prvú aj druhú otázku. Možno už viete, že výbor pre pôdohospodárstvo inicioval poslanecký prieskum na Slovenskom pozemkovom fonde, pretože máme pocit, že buď nemáte celkom v rukách, čo sa tam deje alebo o tom viete až príliš veľmi dobre.
Ďuriš Nicholsonová, Lucia, podpredsedníčka NR SR (2017-05-17):
Vyhlasujem všeobecnú rozpravu k tomuto bodu za skončenú. Chcem sa opýtať pána navrhovateľa, chcete niečo dodať? Pán spravodajca? Nie, nie je tomu tak. Prerušujem rokovanie o tomto bode programu. Končím dnešný rokovací deň, vidíme sa zajtra ráno o deviatej hodine a pokračovať budeme prvým čítaním o návrhu poslanca Ota Žarnaya na vydanie zákona, ktorým sa dopĺňa zákon č. 596 o štátnej správe v školstve a školskej samospráve. Pekný večer. (Prerušenie rokovania o 19.05 hodine.)
Žitňanská, Jana, poslankyňa NR SR (2011-03-23):
Ďakujem pekne. Kolega Poliačik ma predbehol v jednej z tých poznámok, ktorú som aj ja chcela povedať. Viete, právo na ucelenú výpoveď, no niekomu nestačí ani polhodina, aby to, čo chce povedať, aby to dávalo zmysel, aby to malo zmysel. Niekomu stačí na to možno minúta, niekomu tých pätnásť sekúnd, to je ten čas, ktorý novinári väčšinou využívajú na to, aby použili nejakú výpoveď. Čiže naozaj je to možno skôr problém politikov alebo teda ľudí, ktorí vystupujú, ktorí nevedia vystihnúť tú podstatu za kratší čas. Čiže rovnako ako kolega Poliačik, naozaj treba v tomto trénovať. A druhá poznámka je na margo médií ako takých. No, médiá sú len zrkadlom našej spoločnosti. Čiže keď idú nejakým smerom médiá a venujú sa viac niektorým témam aj bulvárnejšie, no tak je to preto, že to verejnosť tak chce. Keby, že to verejnosť nechce, nekupuje tie médiá, nesleduje tie relácie, takže samozrejme tá ponuka by bola iná, čiže je to skôr možno problém aj spoločnosti, vlastné aké informácie chce, ako ich chce vidieť spracované, či chce fotografie obnažené, neobnažené. Čiže je to skôr možno opäť apel na nás politikov a možno na verejnosť, aby žiadali iný typ informácií. Ďakujem.
Hlina, Alojz, poslanec NR SR (2015-09-17):
Ďakujem veľmi pekne. Nie celkom chápem, prečo, pán Šebej, potrebujete urážať. Naozaj prečo ste potrebovali uraziť tuná ľudí, ktorí robia nejakú konferenciu, prečo ste potrebovali za potrebné povedať, že ľudia, ktorí povedia, že to má riešiť NATO, a pri jeho palebnej sile by to malo trvať týždeň, tak že to sú ľudia bez zvyšku rozumu? Sú hanbou? Ja už si tie slová presne nepamätám. Ja som to povedal. A priznávam sa k tomu. Situáciu v Sýrii, Líbyi má riešiť aj NATO, pri ich palebnej sile, predpokladám, by ten konflikt trval tri dni. To som povedal v určitej hyperbole. A to som povedal, za tým si stojím. Prečo potrebujete urážať? To nechápem. Pán Šebej, ja sa venujem stavebnej biológii a trošku poľnohospodárstvu. Dokázal by som tu o tom rozprávať cca hodinu. Toto, čo ste vy povedali, bol seminárny, bol konferenčný príspevok. Ak urobíte konferenciu o vývoji alebo o nejakej genéze toho konfliktu v Sýrii, lebo ste sa venovali tomu, tak pôjdem, pokiaľ nebude urážať, lebo ma to zaujíma. A my sme parlament. Vy ste naozaj tu odviedli kus roboty z pohľadu Bagdádího, Habdádího, neviem nejakého Bádího, Mádího, ale, prosím vás, čo s tým máme my, mám ja ako poľnohospodár. Ja viem, že nedosiahnem nikdy a nikdy som sa ani nesnažil dosiahnuť genialitu niektorých poslancov strany SMER a už vôbec nie vašu genialitu, ale neurážam z toho pohľadu niekoho iného. Čiže čo s tým my obyčajní poľnohospodári pôjdeme robiť teraz? Tuná je Európa, ktorá čelí jednému obrovskému konfliktu, sme členom NATO, platíme do toho peniaze, mali by sme do toho platiť viac, ale však nemáme na to, musíme platiť Širokému, ale, prosím vás, čo s tým pôjdeme robiť? To je podľa mňa kľúčový moment, prečo potrebujete uraziť. To sa ma, poviem otvorene, aj trošku dotklo, lebo Poliačik tu veľavýznamne na mňa sa pozrel, áno, asi nemám zvyšok... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-09-14):
Pán poslanec Mizík.
Hrnčiar, Andrej, podpredseda NR SR (2017-10-19):
Takže budeme pokračovať hlasovaním.
Kollár, Boris, predseda NR SR (2021-05-03):
Ďalej vystúpi pán poslanec Blaha.
Laššáková, Jana, podpredsedníčka NR SR (2013-06-17):
Na vystúpenie pána poslanca s faktickými poznámkami traja páni poslanci, štyria, piati. Končím možnosť prihlásiť sa s faktickými poznámkami. Pán poslanec Abrhan, faktickú či procedurálny? (Reakcia poslanca.) Procedurálny. Takže nech sa páči s procedurálnym návrhom.
Laššáková, Jana, podpredsedníčka NR SR (2014-11-08):
Ale, no. Už o slovo požiadal navrhovateľ, nech sa páči.
Hrnčiar, Andrej, podpredseda NR SR (2017-04-06):
Ďakujem. Takže, vážené panie poslankyne, vážení páni poslanci, pristúpime k hlasovaniu o návrhu na vyslovenie nedôvery ministrovi práce, sociálnych vecí a rodiny a rodiny Slovenskej republiky. Chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov. To znamená, súhlas najmenej 76 poslancov. Prosím spoločného spravodajcu, aby uviedol hlasovanie o návrhu uznesenia. (Ruch v sále.) Takže nech sa páči, pán spravodajca.
Brocka, Július, poslanec NR SR (2010-12-10):
Teraz o bode č. 18 rovnako so stanoviskom gestorského výboru schváliť.
Pfundtner, Edita, poslankyňa NR SR (2011-06-02):
Pán predseda, dajte, prosím, hlasovať o bode č. 3 spoločnej správy s návrhom gestorského výboru schváliť.
Hrušovský, Pavol, podpredseda NR SR (2011-10-11):
Súhlas s týmto návrhom? (Súhlasné hlasy v sále.)
K. Tóthová, poslankyňa: (2007-11-27):
Pokiaľ ste hovorili o poškodení invalidov, neviem, či ste si povšimli pozmeňujúci návrh, ktorý bol podaný práve poslancami Ľudovej strany – HZDS, kde sa tá situácia vlastne výrazne invalidom vylepšila. A pokiaľ invalidom bolo uškodené, tak mohli ste hovoriť o vašich krokoch Dzurindovej vlády, kde Ústavný súd konštatoval, čiže to nie je moja nejaká zlomyseľná parlamentná poznámka, ale kde Ústavný súd už konštatoval, že skutočne ste protiústavne poškodili invalidov a táto vláda, toto politické zoskupenie to napravilo a nielen napravilo pro futurum, ale úplne spätne, aby tí ľudia vôbec neboli poškodení. Takže pokiaľ vy hovoríte o nejakých poškodeniach invalidov, skúste si všimnúť pozmeňujúci návrh Ľudovej strany – HZDS, ktorý je zapracovaný v predloženom návrhu, a potom by ste mohli tie konštrukcie uvádzať. Samozrejme, by som očakávala pridanie ľútosti, že v minulosti to bola práve strana bývalej vlády Dzurindu, ktorá výrazne poškodila invalidov. Ďakujem. (Potlesk.)
Zmajkovičová, Renáta, podpredsedníčka NR SR (2013-03-14):
Faktické poznámky nie sú. Ukončujem prihlásiť sa s faktickou poznámkou. Vyhlasujem rozpravu za skončenú. Pán navrhovateľ, chcete sa vyjadriť? (Reakcia navrhovateľa) Nie. Prerušujem rokovanie o tomto bode programu. Pokračujeme rokovaním o návrhu na voľbu kandidátov na členov disciplinárnych senátov . Návrh je pod tlačou 432. Dávam slovo poslancovi Antonovi Martvoňovi, aby návrh uviedol.
V. Soboňa, poslanec: (2004-12-09):
Konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Účel novely bol objasnený predkladateľom. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 937 z 11. novembra 2004 prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaním rozhodnutím predsedu Národnej rady Slovenskej republiky Výbor Národnej rady Slovenskej republiky pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali do 27. januára 2005 a gestorský výbor v lehote do 28. januára 2005. Pán predseda, ďakujem. Odporúčam otvoriť rozpravu k návrhu zákona.